text: نئی دہلی،18جولائی2019وزارت آیوش اور صحت اورخاندانی بہبود کی وزارت نے ہندوستان کو ٹی بی سی نجات دلانے کی پہل کے لئے مناسب کارروائی کرنے کی سمت میں پالیسی، منصوبہ بندی اور پروگرام کے نفاذ کی سطح پر بین شعبہ جاتی تال میل کے لئے آج ایک مفاہمت نامے پر دستخط کئے۔ان دو وزارتوں کے درمیان تعاون کا مقصد آیوش کے بنیادی ڈھانچے اور ادارہ جاتی نیٹ ورک کے اندر ٹی بی دیکھ ریکھ خدمات کے رابطے اور یکجائی کو فروغ دینا ہے۔ مفاہمت نامے پر صحت اور خاندانی بہبود کی سیکریٹری محترمہ پریتی سودن اور آیوش سیکریٹری ویدیہ راجیش کوٹیچا نے صحت ا ور خاندانی بہبود کے وزیر جناب ہرش وردھن ، صحت اور خاندانی بہبود کے وزیر مملکت جناب اشونی چوبے اور آیوش کے وزیر مملکت اوردفاع کے وزیر مملکت جناب شری پد ایسو نائک کی موجودی میں دستخط کئے۔